Naša čitateljica tijekom utorka imala je manju nezgodu kada joj je pukla automobilska guma u Splitu. Na to je upozorio vozač koji se u to vrijeme nalazio iza nje.

Nakon što je zaustavila vozilo, prišao joj je vozač spomenutog automobila i ponudio joj pomoć bez da je ona to zamolila. Sve se događalo na benzinskoj pumpi na Kopilici.

Mlađi muškarac je obavio sav posao bez ikakve naknade. U nastavku pročitajte današnje ugodno iskustvo Splićanke.

“Ovim putem se želim zahvaliti momku koji je nesebično stao da mi pomogne bez da sam ga išta pitala. Na cesti je vozio iza mene i signalizirao za probušenu gumu. Vozila sam do prvog ugibališta.

Nesebično je stao ispred mene i bez da sam ga išta pitala odmah prišao staviti rezervnu. Još je bio u novim patikama, a bilo mi je neugodno da ih šporka.

Kad mi je vidio portapak, pale mu žunte i rekao “imam svoju rezervnu”, ali smo izvadili moju te se prihvatio posla. Napumpao je i rezervnu! Imao je barbu s pumpe da pomogne ako treba, ali sve je sam odradio. Bez da je išta pitao.

Pitala sam ga za ime i rekao je da se zove Mateo. Ima još dobrih ljudi. Hvala, Mateo, sretna je ona koja te ima” – kaže naša čitateljica dodajući da joj je od pomoći bio i “barba” s Inine pumpe.